

แบบ วจ.04

**สัญญาการรับทุนอุดหนุนการวิจัย**

สัญญาทำที่ ...........................................................

วันที่..........เดือน................................... พ.ศ. ........

 ข้าพเจ้า (นาง/นาย/นางสาว) .................................................................. อายุ.................... ปี

ปฏิบัติงานตำแหน่ง ........................... สาขาวิชา/แผนก ...............................สังกัด ..............................

อยู่บ้านเลขที่ ............ หมู่ที่.......... ตรอก/ซอย ........................................ ถนน ...................................

ตำบล/แขวง .................................... อำเภอ/เขต ........................... จังหวัด ........................................

ซึ่งได้รับอนุมัติให้ได้รับทุนอุดหนุนการวิจัยจากสถาบันรัชต์ภาคย์เพื่อทำโครงการวิจัยเรื่อง ..................................……………………………………………………………………………………………………………………..

โดยมีผู้ร่วมวิจัยคือ ..............................................................................................................................................

กำหนดระยะเวลา ............. ปี ........... เดือน นับตั้งแต่วันที่ ........... เดือน ................... พ.ศ. ............. ขอทำสัญญาไว้แก่สถาบันรัชต์ภาคย์ ซึ่งต่อไปนี้ในสัญญานี้จะเรียกว่า **“สถาบันฯ”** ดังข้อความต่อไปนี้

**ข้อ 1. ทุนและการเบิกจ่ายทุนอุดหนุนการวิจัย**

 1.1 ข้าพเจ้าตกลงรับทุนอุดหนุนการวิจัยเป็นจำนวนเงิน ...................... บาท .................. สตางค์

(.................................................................) จากสถาบันฯ เพื่อเป็นค่าใช้จ่ายเฉพาะที่จำเป็นในการดำเนินงานวิจัยให้สำเร็จตามโครงการวิจัยที่ได้รับการอนุมัติจากสถาบันฯ ซึ่งต่อไปในสัญญานี้จะเรียกว่า **“ทุนอุดหนุนการวิจัย”**

 1.2 ข้าพเจ้าตกลงรับทุนอุดหนุนการวิจัย โดยแบ่งเป็น 3 งวด ดังนี้

 งวดที่ 1 ร้อยละ 30 ของจำนวนเงินทุนอุดหนุนการวิจัย เมื่อได้ส่งโครงร่างการวิจัยฉบับแก้ไขตามที่คณะกรรมการวิจัยได้ให้ข้อเสนอแนะ

 งวดที่ 2 ร้อยละ 30 ของจำนวนเงินทุนอุดหนุนการวิจัย เมื่อได้ส่งเนื้อหารายงานวิจัยฉบับสมบูรณ์ในส่วนของบทที่ 1-4

 งวดที่ 3 ร้อยละ 40 ของจำนวนเงินทุนอุดหนุนการวิจัย เมื่อได้นำเสนอผลการวิจัยต่อที่ประชุมคณะกรรมการที่มีอำนาจหน้าที่พิจารณาผลการวิจัยและได้จัดส่งรูปเล่มรายงานวิจัยฉบับสมบูรณ์ที่ปรับปรุงแก้ไขหลังการพิจารณาของที่ประชุมดังกล่าวแล้วพร้อมไฟล์ที่สมบูรณ์ จำนวน 3 ชุด รวมถึงส่งบทความวิจัยตามรูปแบบของการเขียนบทความวิจัยในวารสารที่ได้รับการรับรองจาก กพอ.

หมายเหตุ เนื้อหาของงานวิจัยขั้นต่ำ 100 หน้าต่อหนึ่งชิ้นงาน

**ข้อ 2 ข้อสัญญา คำรับรอง**

 2.1 ในระหว่างที่ข้าพเจ้ารับทุนอุดหนุนการวิจัยตามสัญญานี้ ข้าพเจ้าจะตั้งใจและเพียรพยายามอย่างดีที่สุดจะศึกษาค้นคว้าทำการวิจัยให้สำเร็จตามโครงการที่ได้รับการอนุมัติจากสถาบันฯ โดยข้าพเจ้าจะไม่หลีกเลี่ยง ละเลยทอดทิ้ง ยุติ หรือเลิกการศึกษาค้นคว้าก่อนสำเร็จตามโครงการวิจัยนั้น เว้นแต่จะยุติหรือเลิกโดยความเห็นของสถาบันฯ

 2.2 ในการที่ข้าพเจ้าตกลงทำการวิจัยโดยรับทุนอุดหนุนการวิจัยตามสัญญานี้ นอกเหนือจากข้อสัญญา ตกลง หรือคำรับรองในสัญญานี้แล้วข้าพเจ้าจะประพฤติตามข้อกำหนดระเบียบ ข้อบังคับ ประกาศ หรือคำสั่งสถาบันฯ ที่เกี่ยวกับการทำวิจัยและการใช้จ่ายเงินทุนอุดหนุนการวิจัย ทั้งที่ ได้ออกใช้บังคับอยู่แล้วก่อนวันที่ข้าพเจ้าลงนามในสัญญานี้ และจะออกใช้บังคับต่อไปในภายภาคหน้า โดยถือเป็นส่วนหนึ่งของสัญญานี้

 2.3 ข้าพเจ้าจะส่งรายงานความก้าวหน้าการวิจัยเรื่องนี้ต่อสถาบันฯ ทุก 6 เดือน นับตั้งแต่วันทำสัญญานี้เป็นต้นไป จนกว่าจะทำการวิจัยเสร็จและจะส่งรายงานผลการวิจัยฉบับสมบูรณ์ตามโครงการซึ่งรวมบทคัดย่อไว้ด้วย ให้แก่สถาบันฯ จำนวน 5 ฉบับ พร้อมไฟล์ข้อมูลฉบับเต็ม

 หากมีเหตุขัดข้องประการใดก็ตามซึ่งจะทำให้งานวิจัยล่าช้ากว่ากำหนด ข้าพเจ้าจะแจ้งเป็นหนังสือให้กับสถาบันฯ ทราบก่อนวันครบกำหนดส่งรายงานผลการวิจัยฉบับสมบูรณ์อย่างน้อย 15 วัน โดยระบุสาเหตุที่ทำให้การดำเนินงานวิจัยล่าช้า เพื่อขออนุมัติขยายระยะเวลาส่งรายงานผลการวิจัยฉบับสมบูรณ์พร้อมกำหนดระยะเวลาที่ขอขยาย แต่ทั้งนี้จะต้องกำหนดระยะเวลาที่ขอขยายไม่เกิน 6 เดือน นับตั้งแต่วันครบกำหนดส่งรายงานผลการวิจัยฉบับสมบูรณ์

 2.4 ข้าพเจ้าตกลงรับรองสิทธิของสถาบันฯ ในการเผยแพร่อ้างอิง ทำซ้ำ ดัดแปลง หรือใช้ประโยชน์จากผลการวิจัยในลักษณะใดในนามของสถาบันฯ หรือผู้ที่สถาบันฯ ให้ความเห็นชอบ โดยข้าพเจ้าจะไม่โต้แย้งหรือรบกวนสิทธิดังกล่าวของสถาบันฯ

 2.5 ในการทำวิจัย ข้าพเจ้ารับรองว่าจะไม่ทำการคัดลอกหรือทำซ้ำกับงานวิจัยของผู้อื่น หากมีกรณีดังกล่าว ถือเป็นความรับผิดชอบของข้าพเจ้า ไม่เกี่ยวข้องกับทางสถาบันฯ

 2.6 ข้าพเจ้าจะดำเนินตามนโยบายของสถาบันฯ โดยนำงานวิจัยไปตีพิมพ์เผยแพร่ในวารสารที่ได้รับการรับรองระดับชาติหรือนานาชาติ เพื่อให้งานวิจัยเกิดประโยชน์สูงสุด สามารถนำไปใช้ในการขอตำแหน่งทางวิชาการได้

**ข้อ 3 กรณีผิดสัญญา**

 3.1 ในระหว่างที่ข้าพเจ้ารับทุนอุดหนุนการวิจัยตามสัญญานี้ หากข้าพเจ้าสละสิทธิการรับทุนก็ดี หรือไม่ทำการวิจัยก็ดี หรือทำการวิจัยล่าช้าจนไม่สามารถส่งรายงานผลการวิจัยฉบับสมบูรณ์ตามกำหนดก็ดีหรือข้าพเจ้าฝ่าฝืนไม่ปฏิบัติตามข้อสัญญา ข้อตกลง คำรับรอง ในสัญญานี้ข้อใดข้อหนึ่งก็ดี สถาบันฯ มีสิทธิบอกเลิกสัญญา และข้าพเจ้ายินยอมชดใช้ทุนที่ข้าพเจ้าได้รับมาจากสถาบันฯ ทั้งหมดคืนให้แก่สถาบันฯ เต็มจำนวน ทั้งนี้ข้าพเจ้าจะจ่ายเงินดังกล่าวทันทีที่สถาบันฯ บอกเลิกสัญญา หากข้าพเจ้าเพิกเฉย ข้าพเจ้ายินยอมให้สถาบันฯ หักจากเงินรายได้ของข้าพเจ้าที่ข้าพเจ้าได้รับจากสถาบันฯ และ/หรือผ่านสถาบันฯ ทั้งที่เป็นเงินเดือนหรือเงินรายได้พิเศษอื่นใดตามที่สถาบันฯ เห็นสมควร เว้นแต่สถาบันฯ จะกำหนดการจ่ายเป็นอย่างอื่น

 3.2 หากในการปฏิบัติผิดสัญญาข้อตกลงหรือคำรับรองใดๆของข้าพเจ้าตามสัญญานี้เป็นเหตุให้สถาบันฯ ได้รับความเสียหาย ข้าพเจ้ายินยอมชดใช้ค่าเสียหายที่เกิดขึ้นต่อสถาบันฯ ด้วย

**ข้อ 4 กรณีลาออกหรือสิ้นสภาพอาจารย์หรือบุคลากร**

 กรณีที่สถาบันฯ อนุมัติให้ข้าพเจ้าลาออกหรือกรณีที่ข้าพเจ้าสิ้นสภาพการเป็นอาจารย์หรือบุคลากรของสถาบันฯ ก่อนการวิจัยแล้วเสร็จไม่ว่าด้วยเหตุใดๆข้าพเจ้าตกลงสรุปรายงานและส่งมอบงานวิจัยพร้อมวัสดุอุปกรณ์เอกสารหลักฐานที่เกี่ยวข้องตามสภาพที่เป็นอยู่ ณ วันลาออกหรือสิ้นสภาพตามแบบที่สถาบันฯ กำหนด พร้อมทั้งคืนเงินทุนอุดหนุนการวิจัยส่วนที่เหลือซึ่งยังไม่มีการใช้จ่ายคืนแก่สถาบันฯ ทั้งหมดทันที

 กรณีที่สถาบันฯ เลือกให้ข้าพเจ้าทำการวิจัยต่อ ข้าพเจ้าตกลงทำการวิจัยต่อจนแล้วเสร็จตามสัญญานี้ เว้นแต่จะมีผู้ทำการวิจัยแทนต่อเนื่องตามที่สถาบันฯ อนุมัติ

 ข้าพเจ้าได้อ่านและเข้าใจข้อความในสัญญานี้โดยตลอดแล้ว เห็นว่าถูกต้องตรงตามเจตนาทุกประการ จึงได้ลงลายมือชื่อต่อหน้าพยานและมอบให้สถาบันฯ เพื่อเก็บไว้เป็นหลักฐาน

 ลงชื่อ ................................................................ ผู้รับทุน

 (..…………………………………………..)

 ลงชื่อ ............................................................... ผู้ให้ทุน

 (..…………………………………………..)

 ลงชื่อ .................................................................. พยาน

 (..…………………………………………..)